AMMATTIOSASTON SYYSKOKOUS

Aika 19.10.2021 klo 15

Paikka Kahvila Maileena, Harjavallankatu 6, 29200 Harjavalta

Läsnäolijat

Laura Aaltonen, Tero Fetula, Jarmo Hämäläinen, Joni Järvinen, Tapio Keinonen, Topi Maanavilja, Sari Marjamäki ja Sami Tikka

Kokouksen avaus

Puheenjohtaja Topi Maanavilja avasi kokouksen.

1. Kokouksen laillisuus ja päätösvaltaisuus

Kokous on sääntöjen mukaan koolle kutsuttu ja päätösvaltainen.

2. Esityslistan hyväksyminen

Esityslista hyväksyttiin kokouksen työjärjestykseksi

3. Kokousvirkailijoiden valinta

a) Puheenjohtajaksi valittiin Topi Maanavilja

b) Sihteeriksi valittiin Sari Marjamäki

c) Pöytäkirjan tarkastajiksi valittiin Joni Järvinen ja Sami Tikka, jotka toimivat myös ääntenlaskijoina tarvittaessa.

4. Osaston hallituksenilmoitusasiat

Jarmo Hämäläinen, Boliden Harjavalta

* Ammattiosaston logolla varustettuja pikeepaitoja voi ostaa rahastonhoitajalta.

Topi Maanavilja, Boliden Harjavalta

* Viime viikolla oli Teollisuusliiton luottamusmies info. 531 Yritystä on liittynyt Teollisuuden Työnantajat Ry: n. Järjestäytymisprosentti tällä hetkellä n.49%. Tällä hetkellä näyttää todennäköiseltä, että työehtosopimuksen yleissitovuus saavutetaan.
* Boliden Harjavalta Oy oppisopimus opiskelijoiden rekrytointi käynnissä. Alustava ryhmäkoko on 14 henkilöä.

Ylityökäytännöistä käytiin keskustelua. Käytännöt vaihtelevat suuresti vuoromestari ja yritys kohtaisesti.

5. Hyväksytään vuodelle 2022 talousarvio sekä toiminta- ja koulutussuunnitelma

Taloudenhoitaja Jarmo Hämäläinen esitteli tulo- ja menoarvion vuodelle 2022.

Puheenjohtaja Topi Maanavilja luki toimintasuunnitelman vuodelle 2022.

Jarmo Hämäläinen esitteli koulutussuunnitelman.

Hyväksyttiin vuodelle 2022 esitellyt talousarvio sekä toiminta- ja koulutussuunnitelma.

6. Päätetään työhuonekuntien toiminta-avustusten määrästä

Päätettiin toiminta-avustukseksi 3€/jäsen mikäli toimintasuunnitelma toimitettu hallitukselle käsiteltäväksi määräajassa tammikuun loppuun mennessä.

7. Päätetään hallituksen jäsenille maksettavista palkkioista

Päätettiin maksaa palkkiota 10€ henkilö per kokous. Kokouspalkkiot maksetaan vasemmisto- ja demariryhmien tileille.

8. Päätetään hallituksen toimintakauden pituudesta ja hallituksen koosta

Päätettiin toimikaudeksi kaksi vuotta. Hallitus koostuu seitsemästä varsinaisesta jäsenestä ja seitsemästä varajäsenestä.

9. Valitaan hallituksen puheenjohtaja, jota kutsutaan myös osaston puheenjohtajaksi ja hänen varahenkilönsä

Osaston puheenjohtajaksi valittiin Topi Maanavilja ja hänen varamiehekseen Jarkko Viskari.

10.Valitaan hallituksen muut varsinaiset jäsenet ja heille varahenkilöt

Hallituksen jäseniksi valittiin: Jarmo Hämäläinen, Joni Järvinen, Tapio Keinonen, Topi Maanavilja, Sari Marjamäki, Matti Salomäki ja Rami Rapelo.

Varajäseniksi valittiin Laura Aaltonen, Tero Fetula, Pekka Jortikka, Kai Kauramäki, Ville Leppänen, Eero Rantala ja Sami Tikka.

11. valitaan 1-2 tilin-/ toiminnantarkastajaa ja heille varahenkilöt

Valittiin tilin- /toiminnantarkastajiksi Marja-Liisa Mäki ja Emmi Torkkeli. Varamieheksi Merja Hannukainen ja Jari Ruohonen

12.Valitaan edustajat SAK:n paikallisjärjestöihin ja muiden työväen yhteistyöjärjestöjen kokouksiin

Päätettiin edustajiksi ja heidän varamiehiksi: Tapio Keinonen, varalla Kai Kauramäki ja Topi Maanavilja, varalla Matti Salomäki

13. Päätetään osaston hallituksen alaisten jaosten perustamisesta.

Päätettiin jatkaa vanhoilla jaoksilla: Urheilu- ja vapaa-aikajaos, opintojaos, veteraanijaos. Tarpeen vaatiessa perustetaan muita jaoksia.

14. Päätetään ammattiosaston kokousten ilmoitustavasta sääntöjen 5§:n 3. kohdan määräämissä rajoissa

Hallituksen kokoukset ilmoitetaan sähköpostitse ja tekstiviestein. Suuremmissa kokouksissa kuten kevät- ja syyskokoukset ilmoitetaan ammattiosaston kotisivuilla ja sähköpostilla jäsenistölle.

15. Päätetään mahdollisuudesta osallistua ammattiosaston kokouksiin tietoliikenneyhteyden tai muun teknisen apuvälineen avulla

Teams tai muun vastaavan sovelluksen välityksellä on mahdollista osallistua kokouksiin tarvittaessa.

16. Käsitellään työpaikkojen edunvalvontaa ja luottamushenkilö valintoihin liittyvät asiat

Työsuojeluvaalit järjestetään loppuvuodesta. Pyritään valitsemaan joka työpaikalle työsuojeluvaltuutettu.

17. Käsitellään ammattiosaston jäsenten ja hallituksen esittämät asiat

Ammattiosaston hallituksen pikkujoulut pidetään 4.12.21. Kutsut henkilöille lähetetään ohjelman selvittyä.

18. Kokouksen päättäminen

Puheenjohtaja päätti kokouksen klo 15:40

Harjavallassa 26.10.2021

Topi Maanavilja Sari Marjamäki

Puheenjohtaja Sihteeri

Olemme tänään tarkastaneet pöytäkirjan ja todenneet sen kokouksen kulun mukaiseksi.

Joni Järvinen Sami Tikka

**HARJAVALLAN METALLITYÖVÄEN AMMATTIOSASTO RY 127   
TOIMINTASUUNNITELMA**

**15.10.2021**

**VUODEN 2022 TOIMINTASUUNNITELMA**

**Yleistä**

Harjavallan Metallityöväen ammattiosasto ry 127:n toiminnallinen painopiste 2022 tulee olemaan hyvän ja aktiivisen toimintatason säilyttäminen.

Vuosi 2021 kului edelleen koronakurimuksen keskellä. Yhteiskuntaa piinaavalle virukselle ei oikein näkynyt loppua. Tutuksi tulleet rajoitukset vaihtelivat maakunnittain ja mediasta sai seurata erilaisten tartuntaryppäiden kehitystä. Vuoden taittuessa syksyyn, näyttäisi kuitenkin siltä, että yhteiskuntaa voidaan asteittain avata normaalimmalle kanssakäymiselle.

Keväällä metallityöntekijän mielen herkistyessä luonnon heräämistä seuratessa tuli työmarkkinoilta huolestuttavia uutisia. Työantajien edunvalvontajärjestö Teknologiateollisuus ry ilmoitti, ettei solmi enää yleissitovia työehtosopimuksia ja heti perään kiirehti raukkamaisesti muuttamaan sääntöjään millä lopullisesti estää tämän. Ilmeisesti naapuriseura Metsäteollisuuden innoittamana, toimeen ryhtyneet patruunat osoittivat totaalisen järjenköyhyytensä ja ymmärtämättömyytensä suomalaista sopimusyhteiskuntaa kohtaan. Toimintaa jatkamaan perustettiin bulvaani nimeltä Teollisuuden työnantajat ry, minkä olisi tarkoitus hoitaa sopimustoiminta jatkossa.

Työnantajien toiminta ei saa ymmärrystä metallityöntekijöiden joukosta. Teknologiateollisuuden työehtosopimus on malliesimerkki toimivasta kokonaisuudesta, missä on laajat mahdollisuudet paikalliseen sopimiseen. Työantajien toimet täytyy nähdä ainoastaan ideologisena hyökkäyksenä ay-liikettä vastaan, missä heidän tavoitteena on työehtojen palkkatason romuttaminen.

Tähän taistoon käy työväki pystypäin ja yhdessä rintamassa. Tänä syksynä on noustava barrikadeille puolustamaan työnteon perusteita ja niitä turvaavia sopimuksia. Työntekijä on aikojen saatossa ravistanut irti kahleensa, uusia emme tarvitse.

## Jäsenistö, hallitus ja kokoukset

Ammattiosaston kanta on, että kaikkien ammattiosaston alueella työskentelevien tulee järjestäytyä asianmukaisiin ammattiliittoihin. Järjestäytymisvapautta tulee huomioida, mutta ammattiosaston aktiivien tulee huolehtia, että jäsenistö on selvillä järjestäytymisen tuomista eduista, sekä työehtosopimuksen merkityksestä työn tekemiselle. Järjestäytymättömille työntekijöille ovi liittoon pidetään aina auki.

Sääntömääräisten kokousten lisäksi järjestetään jäsenkokouksia tarpeen mukaan. Hallitus kokoontuu tavallisesti kerran kuussa puheenjohtajan kutsusta. Jaostot pitävät omat kokouksensa tarvittaessa, mutta kuitenkin vähintään kaksi kokousta vuodessa.

## Uudet jäsenet

Uusille ammattiosaston jäsenille pyritään tarpeen mukaan järjestämään koulutustilaisuus, missä käydään läpi työpaikan luottamusmiesjärjestelmä, sekä yleistä tietoa edunvalvonnasta. Myös Liiton yleiset edut on syytä mainita uusille jäsenille. Hallituksen jäsenten, sekä luottamusmiesten tehtävänä on houkutella uusia jäseniä lähtemään Murikka-opiston järjestämille kursseille, sekä kannustaa aktiiviseen toimintaan ay-liikkeessä. Myös se seikka on syytä tuoda esille, että luottamusmiehet ovat työpaikalla liiton edustajia. Edunvalvonta on tärkein jäsenetu.

**Koulutus**

Opintojaos huolehtii koulutuksen järjestämisestä jäsenistölle. Jäseniä kannustetaan esittämään koulutustoiveita ja niitä pyritään toteuttamaan. Opintojaosto suunnittelee toimintaansa pitämissään kokouksissa. Koulutuksen suunnittelua voidaan tehdä ns. rullaavasti 12 kuukauden jaksoille. Opintojaoksen tavoitteena on järjestää vähintään yksi kaikille jäsenille sopiva koulutus, sekä tarpeen vaatiessa tietylle kohderyhmälle tarkoitettua koulutusta.

Koulutusta voidaan järjestää iltakurssina, Murikka-opistolla tai muussa vastaavassa paikassa tarpeen mukaan, myös TEAMs-koulutukset ovat mahdollisia. Jäsenistö houkutellaan hakeutumaan Murikka-opiston järjestämille kursseille. Kaikille Murikka-opistoon kursseille lähteville pyritään järjestämään rahallista tukea. Myös Liiton paikallisesti järjestämiin koulutuksiin kannustetaan osallistumaan.

## Edunvalvonta ja työsuojelu

Ammattiliitot toimivat edunvalvontajärjestöinä, joiden tarkoitus on jäsentensä palkkauksen ja työehtojen parantaminen. Palkkauksen tulee pohjautua työn vaativuuteen ja sen tuloksiin, ei työsuhteen laatuun taikka kestoon. Ammattiosaston on lisättävä tiedotusta edunvalvonnan tärkeydestä työpaikoilla, mediassa esillä oleva ay-vastaisuus lisää tarvetta muistuttaa jäseniä ay-liikkeen tarpeellisuudesta.

Ammattiosasto toimii edelläkävijänä Suurteollisuuspuiston kumppanuusyritysten ja toimitsijoiden henkilöstön paikallisessa edunvalvonnassa. Tavoitteena on, että jokaisessa Suurteollisuuspuistossa toimivassa yrityksessä noudatetaan alan työehtosopimusta, sekä jokaisessa yrityksessä on valittu pääluottamusmies ja työsuojeluvaltuutettu. Ammattiosasto pyrkii vaikuttamaan edellä mainituissa asioissa myös Suurteollisuuspuiston ulkopuolella olevissa metallialanyrityksissä.

Ammattiosasto toimii aloitteellisesti ja aktiivisesti Teollisuusliitto ry:n suuntaan pyrkien saamaan työehtosopimukseen parannuksia.

Työsuojelussa ja edunvalvonnassa ammattiosasto kannustaa jäseniään mukaan edunvalvontaan ja työsuojelutoimintaan, sekä tarjoaa kaiken mahdollisen tuen näihin toimiin ryhtyville.

Ammattiosasto painostaa työnantajaa varaamaan riittävästi resursseja työsuojeluun. Toisaalta ammattiosaston aktiivien on oltava esimerkkeinä parhaiden mahdollisten suojainten käytössä ja aktiivisesti edistettävä asennemuutosta.

## Virkistystoiminta

Elokuussa pyritään järjestämään osaston veteraaneille perinteinen tapahtuma Vaskirannassa. Urheilu ja vapaa-aikajaoston toimesta ammattiosasto järjestää myös muuta vapaa-ajan toimintaa esim. erilaiset messut, sekä matkat. Käytännön järjestelyt kuuluu urheilu- ja vapaa-aikajaoston tehtäviin muun vapaa-aika toiminnan ohella.

Hallitus järjestää resurssien mukaan jäsenten esittämiä tapahtumia joihin osallistuu vähintään 12 henkilöä. Jäsenen edustaessa ammattiosastoa urheilu ym. tapahtumassa voi toimikunta myöntää avustusta edustuksesta aiheutuviin kustannuksiin. Virkistystoiminnassa on otettava huomioon Covid-19 virustilanteen mahdollisesti aiheuttamat rajoitukset.

## Tiedotustoiminta

Luottamusmiesten, hallituksen jäsenten ja muiden aktiivien on huolehdittava oikean tiedon levittämisestä, koskien Teollisuusliiton ja ammattiosastojen toimintaa, sekä Teollisuusliiton tarjoamista eduista jäsenilleen. Ajankohtaisista asioista tiedotetaan jäsenille työpaikkojen ilmoitustauluilla. Uusien kanavien etsiminen muodostaa yhden tiedotustoiminnan kärkihankkeen.

Ammattiosaston omia kotisivuja pyritään päivittämään vuonna 2022 aktiivisesti ja jäsenistön tarpeet huomioiden. Ammattiosasto ylläpitää Facebook-sivuja, koska sosiaalinen media on oiva tapa tavoittaa varsinkin nuorempia jäseniä. Sekä kotisivujen, että Facebookin kävijä määriä pyritään lisäämään.

## Talous

Ammattiosaston taloutta hoidetaan ammattitaitoisesti ja pitkäjänteisesti. Kertyneitä varoja sijoitetaan siten, että korostetaan sijoitusten riskittömyyttä tuoton maksimoinnin sijasta. Ammattiosastolla on mahdollisuus sijoittaa varoja maltillisesti ja harkiten myös yritysten osakkeisiin kuitenkin, vain vakavaraisten ja luotettavien yritysten osakkeisiin. Myös muihin kuin osakkeisiin voidaan pieniä summia varallisuutta sijoittaa minkä katsotaan olevan riskitöntä. Sijoitustoiminnassa tulee käyttää asiantuntijapalveluita, esim. pankeilla on sijoitusneuvontaan suunnattua palvelua.

AMMATTIOSASTON HALLITUS

|  |  |  |
| --- | --- | --- |
|  | TULO- JA MENOARVIO VUODELLE 2022 | |
|  |  |  |
| **TULOT** | JÄSENMAKSUTULOT | 44 000 € |
|  | KORKOTULOT | 1 500 € |
|  | OMAVASTUUT | 5 300 € |
|  |  | **50 800 €** |
| **MENOT** | KÄYTTÖOMAISUUS |  |
|  | Koneiden huolto vuokrat | 100 € |
|  | Kalustonhallinta | 400 € |
|  | **TOIMISTOMENOT** |  |
|  | Posti ja puhelinkulut | 200 € |
|  | Toimistotarvikkeet | 250 € |
|  | **TOIMINNAN YHTEISET MENOT** |  |
|  | Kokouskulut | 1 800 € |
|  | Edustus-ja huomaavaisuus | 1 000 € |
|  | Jäsenmaksut | 800 € |
|  | Työhuonek. Liitt.Maks. palautukset | 200 € |
|  | Työväenlehti avustukset | 2 800 € |
|  | Lehtien vuosimaksut | 700 € |
|  | Avustukset eri järjestöille | 300 € |
|  | Toiminnan käyttövarat | 6 000 € |
|  | Muut avustukset ( Varaukset) | 2 550 € |
|  | Muu ay-toiminta | 7 500 € |
|  | **OPINTO- JA KOULUTUS** |  |
|  | Viikonloppukurssit | 2 200 € |
|  | Muut koulutukset | 6 000 € |
|  | **URHEILU VAPAA-AIKAJAOSTO** | 15 000 € |
|  | Jääkiekko/jalkapallotapahtuumiin | 2 000 € |
|  | **NUORISOJAOSTO** |  |
|  | **VETERAANIJAOSTO** | 1 000 € |
|  |  |  |
|  |  |  |
|  |  | **50 800 €** |
|  |  |  |
|  |  | **50 800 €** |